Diari Oficial de la Generalitat Valenciana


Sumari del DOGV 7291, del 09-06-2014 (2014/4892)

Notificació de la sentència dictada en el procediment de guarda i custòdia número 1539/2013.
--------------------------------------------------------------------------------------------

### Dades del document

Número de DOGV
:   7291

Data del DOGV
:   09-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4892


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment de guarda i custòdia número 1539/2013. [2014/4892]  
Assumpte civil 001539/2013  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 76/2014  
Jutgessa que la dicta: María del Carmen Ramis Alario.  
Lloc: Dénia.  
Data: 27 de febrer de 2014.  
Part demandant: Mark Christopher Harris.  
Advocat/a: -  
Procuradora: Isabel Daviu Frasquet.  
Part demandada: Sassy Ann Grainge.  
Advocat/a: -  
Procurador/a: -  
Objecte del juí: guàrdia, custòdia o aliments de fills menors no matrimonials no consensuats.  
Dispositiva  
Estime la demanda interposada per la procuradora Daviu Frasquet, en nom i representació acreditada de Mark Christopher Harris contra Sassy Ann Grainge, i intervenint el ministeri fiscal, es disposen els efectes següents respecte a la guarda i custòdia i aliments del menor DHAAH, i s'establixen com a efectes personals i patrimonials els següents:  
- S'acorda que cessa la presumpció de convivència entre Mark Christopher Harris i Sassy Ann Grainge.  
- S'encomana a la mare la guarda i custòdia del fill menor que queda subjecta a pàtria i potestat conjunta d'ambdós progenitors,  
- Com a règim de visites per al pare.  
Fins que la menor acudisca a un centre educatiu  
· Del primer mes al tercer mes des de l'inici del règim fixat judicialment: que el progenitor puga visitar la seua filla els dilluns, de 09.00 a 14.00 hores, i dimecres i divendres, de 08.00 a 10.30 hores, com s'estava fent.  
· A partir del tercer mes i fins que la menor acudisca a un centre d'ensenyança: de dilluns, a les 10.00 hores, a dimarts, a les 10.00 hores, arreplegant i reintegrant la menor en el domicili matern, així com dimecres i divendres, de 08.30 a 10.30 hores.  
A partir que la menor acudisca a un centre educatiu  
· Els dilluns arreplegar-la a l'eixida de l'escola i reintegrar-la els dimarts a l'escola.  
· Dissabtes i diumenges, de 08.30 a 10.30 hores.  
Períodes vacacionals  
Tenint en compte que el meu representat només té vacacions en el mes de febrer, sol·licitem que la xiqueta estiga junt amb ell durant els 15 dies del dit mes que tinga lliure. S'informarà la mare amb la suficient antelació i de forma fefaent de les concretes dates.  
Respecte a les vacacions d'estiu, es dividiran per setmanes, podran distribuir-les segons les seues vacacions, en cas de no arribar a un acord començarà triant la mare els anys parells i el pare els imparells.  
  
Vacacions de nadal. anys parells: del 24 al 30 de desembre, amb la mare, i del 31 de desembre al 6 de gener, amb el pare. Els anys imparells al contrari.  
Setmana Santa. Anys parells: de Dimecres Sant a Dilluns de Pasqua amb la mare i de Dimarts de Pasqua fins al diumenge següent amb el pare. Els anys imparells al revés.  
Respecte als períodes de vacacions anteriors, el meu patrocinat es compromet a vetlar per l'atenció de la menor, intentant alterar els seus horaris de treball i, en cas de no poder fer-se'n càrrec durant tot el dia de manera personal, ho farà un familiar d'este o una cuidadora.  
Quant als dies d'aniversari dels progenitors i festivitat del dia de la mare o del pare, se sol·licita que la filla passe el dia amb el progenitor a què li correspon la celebració. Respecte al dia de l'aniversari de la menor, proposem que el passe amb sa mare els dies imparells i amb son pare els parells.  
  
En concepte d'aliments per a la filla menor, el pare abonarà, per mesos anticipats i dins dels cinc primers dies de cada mes, a la mare, la quantitat de 200 euros mensuals, esta quantitat serà actualitzada anualment segons l'índex que establisca l'Institut Nacional d'Estadística, quantitat que s'establix amb inici des del mes de gener de 2010. El pagament es formalitzarà per mitjà d'ingrés en el compte corrent o llibreta que a este efecte designe la creditora, que haurà de comunicar-ho al deutor de forma fefaent en els 10 dies següents a la notificació de la present resolució i, subsidiàriament, per al cas que no se li indique en el compte, en el compte que estaven efectuant-se els ingressos per l'actor. Els gastos extraordinaris del menor, en els termes establits en el fonament de dret segon.  
Tot això sense fer expressa declaració de costes a cap dels litigants.  
  
Esta és la meua sentència, que pronuncie, mane i firme.  
Publicació. La sentència ha estat donada, llegida i publicada i la magistrada jutgessa que l'ha dictada ha celebrat audiència pública en el mateix dia de la data, de la qual cosa jo el secretari judicial, en done fe.   
  
Dénia, 27 de febrer de 2014.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, per a portar a efecte la diligència de notificació de la sentència a la demandada, Sassy Ann Grainge.  
  
Dénia, 21 de maig de 2014.- El secretari judicial: Juan José Valdehita García.